Document ID: 31978L0365

ΟΔΗΓΙΑ ΤΗΣ ΕΠΙΤΡΟΠΗΣ της 31ηςΜαρτίου 1978 περί δευτέρας προσαρμογής στην τεχνική πρόοδο της οδηγίας 71/318/ΕΟΚ του Συμβουλίου "περί προσεγγίσεως των νομοθεσιών των Κρατών μελών των σχετικών με τους μετρητές όγκου αερίων"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου(1), όπως τροποποιήθηκε με την πράξη προσχωρήσεως και ιδίως τα άρθρα 17, 18 και 19,
την οδηγία 71/318/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τους μετρητές όγκου αερίου(2), όπως τροποποιήθηκε με την οδηγία 74/331/ΕΟΚ της Επιτροπής(3),
Εκτιμώντας:
ότι είναι αναγκαίο να τροποποιηθεί και να συμπληρωθεί η οδηγία 71/318/ΕΟΚ, σύμφωνα με την τεχνική πρόοδο επί αυτού του θέματος, ότι οι διατάξεις της παρούσης οδηγίας είναι σύμφωνες με τη γνώμη της Επιτροπής για την Προσαρμογή στην Τεχνική Πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα κείμενα τα περιλαμβανόμενα στα σημεία I.Β. 3, I.Β. 4.1, I.B8.2.3, I.Β.9, II.6.3, III.2, III.4 και III.5 του παραρτήματος της οδηγίας 71/318/ΕΟΚ τροποποιούνται σύμφωνα με τα αντίστοιχα σημεία του παραρτήματος της παρούσης οδηγίας.
Τα σημεία II.5.2, II.7.2.7 και III.6.2.3 τα περιλαμβανόμενα στο παράρτημα της παρούσης οδηγίας προστίθενται στο παράρτημα της οδηγίας 71/318/ΕΟΚ.
Άρθρο 2
1. Τα Κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία εντός προθεσμίας ενός έτους από της κοινοποιήσεως της παρούσης οδηγίας και ενημερώνουν αμέσως περί αυτού την Επιτροπή.
2. Τα Κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 31 Μαρτίου 1978.

Labels: 7
1
15
14